**Išrašas**

**KLAIPĖDOS MIESTO SAVIVALDYBĖS TARYBA**

**KULTŪROS, ŠVIETIMO IR SPORTO KOMITETAS**

**POSĖDŽIO PROTOKOLAS**

2022-11-08 Nr. TAR-107

Posėdis vyko 2022-10-27. Pradžia 15.00 val.

Posėdžio pirmininkė – Laima Juknienė.

Posėdžio sekretorė – Marija Petrulienė.

1. SVARSTYTA. Klaipėdos miesto savivaldybės tarybos 2015 m. balandžio 14 d. sprendimo Nr. T2-53 „Dėl mokesčio už ikimokyklinio ir priešmokyklinio amžiaus vaikų išlaikymą ir priežiūrą Klaipėdos miesto nevalstybinėse švietimo įstaigose, vykdančiose ikimokyklinio ir priešmokyklinio ugdymo programas, kompensavimo tvarkos aprašo patvirtinimo“ pakeitimas.

Pranešėja J. Ceplienė teigė, kad šis Tarybos sprendimo projektas pateiktas po to, kai Savivaldybės Finansų ir ekonomikos komitete 2022 m. rugsėjo 28 d. buvo pristatytas Savivaldybės tarybos narės Linos Skrupskelienės Savivaldybės tarybos sprendimo projektas „Dėl Klaipėdos miesto savivaldybės tarybos 2015 m. balandžio 14 d. sprendimo Nr. T2-53 „Dėl Mokesčio už ikimokyklinio ir priešmokyklinio amžiaus vaikų išlaikymą ir priežiūrą Klaipėdos miesto nevalstybinėse švietimo įstaigose, vykdančiose ikimokyklinio ir priešmokyklinio ugdymo programas, kompensavimo tvarkos aprašo (toliau – Aprašas) patvirtinimo“ pakeitimo“. Posėdyje nutarta „pavesti Savivaldybės administracijai, kartu su sprendimo projekto rengėja, įvertinti visas galimas alternatyvas, atlikti skaičiavimus ir (po 3 savaičių) pateikti komitetui patobulintą sprendimo projektą arba alternatyvą“. Siekiant, sumažinti ikimokyklinio amžiaus vaikų, negaunančių institucinio ugdymo, skaičių, siūloma alternatyviame sprendimo projekte sutrumpinti privalomą vaiko įregistravimo į Savivaldybės biudžetines švietimo įstaigas laukimo eilėje laiką iki 6 mėnesių. Tokiu būdu būtų sudarytos palankesnės sąlygos tėvams, kurių vaikai nepateko į Savivaldybės biudžetines švietimo įstaigas ir pasirinko nevalstybines švietimo įstaigas, gauti kompensaciją.

L. Prižgintienė sakė, kad KMSA buvo susitikimas su Tarybos nare L. Skrupskelienę aptarti Aprašą. Pateikė informaciją, jog rengiant sprendimo projektą buvo vadovautasi 2015 m. rugsėjo 28 d. Lygių galimybių kontrolieriaus tarnybos raštu (toliau – Raštas), apie kurį Lina Skrupskelienė nežino.

J. Simonavičiūtė sakė, kad nebuvo įsigilinusi į Raštą, todėl teigė, kad turėtų būti išanalizuota, ar buvo teisinis pagrindas, ar tai buvo tiesiog nuomonė, ar teisinis vertinimas vadovautis tokiu raštu. Nėra pateikta kokia bus koncepcija darželių atsiradimo mieste. Pažymėjo, kad pasinaudojant privačių darželių paslaugomis būtų galima sureguliuoti jų poreikį mieste. Siūlė apsvarstyti dviejų (KMSA ir L. Skrupskelienės) sprendimo projektų apjungimą.

E. Kvederis teigė, kad reikia padėti Klaipėdos miesto jaunoms šeimoms. Klaipėdos rajonas turi nusistatęs tvarką, kuri yra priimtina, todėl Klaipėdos miesto jaunos šeimos persirašo į rajoną gauti kompensaciją.

N. Puteikienė pažymėjo, kad tobulas variantas būtų, jog „pinigai keliautų paskui vaiką“ nepriklausomai kokią vietą jis lankys. Siūlė grįžti prie sprendimo projekto konsensuso, kas būtų naudinga Klaipėdos miesto jaunoms šeimoms.

L. Skrupskelienė pasakojo, kad buvo pokalbyje su KMSA dėl alternatyvaus sprendimo projekto ir nerado bendros kalbos. Sakė, kad besiplečiant šiaurinei miesto daliai ateityje dar daugiau pritrūks vietų darželiuose. Privatūs darželiai padėtų KMSA įgyvendinti prievolę – užtikrinant ikimokyklinio ugdymo paslaugą. Klaipėdos miesto jaunos šeimos persirašo į rajoną gauti kompensaciją, kuri bus žymiai didesnė (apie 300 eurų), nes 2015 metais Savivaldybės tarybos nustatyta 100 eurų kompensacija šiai dienai nebeatitinka vertės. Didieji Lietuvos miestai didins tokias kompensacijas, o Klaipėdos miestas nežada didinti šios kompensuojamos sumos.

A. Cesiulis teigė, kad keliama problema nėra eilinė. Siūlė tęsti KMSA ir L. Skrupskelienei diskusijas.

G. Neniškis pažymėjo, kad šis alternatyvus sprendimo projektas atsirado po diskusijų su L. Skupskeliene, atspindi KMSA poziciją.

L. Juknienė siūlė balsuojant apsispręsti dėl sprendimo projekto (BALSUOTA: už – 2 (L. Juknienė, R. Didžiokas), prieš – 2 (J. Simonavičiūtė, E. Kvederis), susilaikė – 3 (A. Cesiulis, R. Idzelevičius, N. Puteikienė)). Sprendimo projektui nepritarė.

NUTARTA. Nepritarti sprendimo projektui.

Posėdžio pirmininkė Laima Juknienė

Posėdžio sekretorė Marija Petrulienė